གློག་བརྙན་དུས་སྟོན་འདིའི་བྱ་དགའི་རྣམ་གྲངས་ལ་གཏམ་རྒྱུད་རྩེ་གྲ་དང་དངོས་བཤུས་རྩེ་གྲ།ཚན་རྩལ་རྩེ་གྲ།མཛེས་རྩལ་རྩེ་གྲ་སོགས་མཆིས་ཤིང་།ཆེས་མཐོ་བའི་བྱ་དགའི་རྟགས་མ་ནི་གསེར་གྱི་ཏ་ལའི་རྟགས་མ་ཡིན་ཞིང་།བུམ་པ་དེ་གསེར་ནག་གིས་གྲུབ་པའི་ཏ་ལ་སྡོང་བའི་ཡལ་ག་ཞིག་སྟེ།མ་གཞིར་ཤིང་ཏ་ལ་ནི་ཁཱ་ན་གྲོང་ཁྱེར་གྱི་མཚོན་རྟགས་ཡིན་ཕྱིར་བྱ་དགའི་རྟགས་མ་ཡང་ཤིང་ཏ་ལའི་ཡལ་གའི་དབྱིབས་སུ་བྱས་དེའོ།།ཁཱ་ན་གློག་བརྙན་དུས་སྟོན་ལ་རྒྱ་མཚོ་དང་མཛེས་མ།ཉི་འོདགསུམ་འཛོམས་པའི་གློག་བརྙན་དུས་སྟོན་ཞེས་པའི་འབོད་སྲོལ་ཤིག་ཀྱང་མཆིས་སྟེ།ལོ་རེ་རེའི་དགའ་འཛོམས་ཀྱི་དུས་སུ་མཚོ་འགྲམ་གྱི་བྱེ་ཐང་དུ་ཕྱོགས་སོ་སོའི་མི་ཡུལ་གྱི་ལྷ་མོ་རྣམས་མ་བོས་འགྲོན་དུ་འདུས་ནས་གློག་བརྙན་སྐར་ཆེན་ཤིག་ཏུ་འགྱུར་བར་རེ་བའི་འགྲམ་ཆུ་འཛར་བཞིན་ཡོད།